Diari Oficial de la Generalitat Valenciana


Sumari del DOGV 6127, del 21-10-2009 (2009/11003)

Informació pública de l'autorització administrativa, l'aprovació del projecte d'execució i el reconeixement, en concret, de la utilitat pública del projecte denominat: Antena MOP 16 bar per al subministrament de gas natural al terme municipal del Pinós i les seues instal·lacions auxiliars, al terme municipal del Pinós, presentat per Endesa Gas Distribución, SAU. Expedient número CBREDE/2009/20/03.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6127

Data del DOGV
:   21-10-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/11142


Data del document
:   21-09-2009

Organisme emissor
:   Conselleria d'Infraestructures i Transport

Tipus de document
:   Informació Pública

Correcció d'errades

Informació pública de l'autorització administrativa, l'aprovació del projecte d'execució i el reconeixement, en concret, de la utilitat pública del projecte denominat: Antena MOP 16 bar per al subministrament de gas natural al terme municipal del Pinós i les seues instal·lacions auxiliars, al terme municipal del Pinós, presentat per Endesa Gas Distribución, SAU. Expedient número CBREDE/2009/20/03. [2009/11238]  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural; en relació amb els articles 17.2. de la Llei d'Expropiació Forçosa i 56 del seu reglament (Decret de 26 d'abril de 1957), se sotmet a informació pública la sol·licitud d'autorització administrativa, aprovació del projecte d'execució i reconeixement, en concret, de la utilitat pública del projecte denominat: Antena MOP 16 bar per al subministrament de gas natural al terme municipal del Pinós i les seues instal·lacions auxiliars, al terme municipal del Pinós (Alacant), les característiques del qual es detallen a continuació:  
Peticionari: Endesa Gas Distribución, SAU, amb CIF A-41791625, amb domicili a Elda (Alacant), carrer Nou, número 1 bis.  
Objecte de la petició: autorització administrativa, aprovació del projecte d'execució i reconeixement, en concret, de la utilitat pública del projecte denominat: Antena MOP 16 bar per al subministrament de gas natural al terme municipal del Pinós i les seues instal·lacions auxiliars, al terme municipal del Pinós (Alacant).  
Característiques de les instal·lacions: canonada d'acer al carboni, fabricada segons l'especificació bàsica API 5L, i la qualitat de l'acer serà Gr B amb un diàmetre de 4». Pressió màxima del servici: 16 bar relatius. Inclou estació de regulació i mesurament (ERM), amb una pressió d'entrada de 16 bar i una pressió d'eixida de 0,4 bar, amb un cabal d'eixida de l'ERM de 1.536 Nm³/h.  
Traçat: el traçat s'inicia en el vèrtex VAL-001 a l'eixida de la posició Elalgue-05 del gasoducte de transport secundari Elx-Monòver-Algueña (objecte d'un altre projecte) al terme municipal del Pinós, i es col·loca una vàlvula arrel. El gasoducte ix en direcció nord, voreja la posició en direcció est de VAL-003 fins a VAL-004, on torna a prendre la direcció nord fins a agafar un camí, en VAL-005, on pren la direcció nord-oest i creua la carretera CV-83 pel mateix punt per on passa el camí ramader de la Cova i l'Albatera, fins a VAL-006, on ja pren la direcció oest, i creua una altra vegada la carretera CV-83 on s'acaba la conducció al carrer del Deu, quasi al cantó amb el carrer del Tres, al polígon industrial el Cabeço del Pinós.  
Longitud: discorre íntegrament al terme municipal del Pinós amb una longitud de 858 metres.  
Pressupost: cent huitanta-nou mil sis-cents setanta-dos euros amb tretze cèntims (189.672,13 €).  
El projecte inclou els plans parcel·laris d'expropiació i la relació concreta i individualitzada de béns i drets afectats.  
L'afecció a finques de propietat privada derivada de la construcció del projecte es concreta de la manera següent:  
1. Expropiació forçosa dels terrenys sobre els quals s'han de construir les instal·lacions fixes en superfície.  
2. Per a les canalitzacions:  
a) Imposició de servitud permanent de pas de gas al llarg del traçat de la conducció, amb una amplària de 2 metres, 1 a cada costat de l'eix, per on discorrerà soterrada la canonada o les canonades que es requerisquen per a la conducció del gas. Esta servitud que s'establix estarà subjecta a les limitacions següents al domini.  
- Prohibició d'efectuar treballs de llaurada o semblants a una profunditat superior a 50 centímetres, així com plantar arbres o arbustos a una distància inferior a 2 metres comptadors des de l'eix de la canonada.  
- Prohibició de realitzar qualsevol tipus d'obres, construcció, edificació o efectuar cap acte que poguera danyar o pertorbar el bon funcionament de les instal·lacions a una distància inferior de 10 metres de l'eix del traçat, a l'un i l'altre costat d'este. Esta distància es podrà reduir sempre que se sol·licite expressament i es complisquen les condicions que en cada cas fixe l'òrgan competent de l'administració.  
- Lliure accés del personal i dels equips necessaris per a poder mantindre, reparar o renovar les instal·lacions amb pagament, si és el cas, dels danys que s'ocasionen.  
- Possibilitat d'instal·lar les fites de senyalització o delimitació i els tubs de ventilació, així com realitzar les obres superficials o subterrànies que siguen necessàries per a l'execució o el funcionament de les instal·lacions.  
b) Ocupació temporal dels terrenys necessaris per a l'execució de les obres, de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, qualsevol obstacle i es realitzaran les obres necessàries per a la col·locació i la instal·lació de la canalització i dels elements annexos, amb execució dels treballs o les operacions necessàries als mencionats fins.  
3. Per al pas dels cables de connexió i elements dispersius de protecció catòdica:  
a) Imposició de servitud permanent de pas en una franja de terreny d'un metre d'amplària, per on discorreran soterrats els cables de connexió. Per als llits dispersius de la protecció catòdica, la franja de terreny, on s'establix la imposició de servitud permanent de pas, tindrà com a amplària, la corresponent a la de la instal·lació més un metre a cada costat. Estes franges estaran subjectes a les limitacions següents:  
Prohibició d'efectuar treballs de llaurada o semblants a una profunditat superior a 50 centímetres, a plantar arbres o arbustos i realitzar qualsevol tipus d'obres, construcció o edificació a una distància inferior a 1,5 metres, a cada costat del cable de connexió o del límit de la instal·lació soterrada dels llits dispersius, i es podrà exercir el dret a talar o arrancar els arbres o arbustos que hi haguera a una distància inferior a la indicada.  
Lliure accés del personal i dels elements necessaris per a poder vigilar, mantindre, reparar o renovar les instal·lacions, amb pagament si és el cas, dels danys que s'ocasionen.  
b) Ocupació temporal, com a necessitat derivada de l'execució de les obres, de la zona que es reflectix per a cada finca en els plans parcel·laris d'expropiació, i en la qual es podrà fer desaparéixer tot obstacle, així com realitzar les obres necessàries per a la col·locació i el muntatge de les instal·lacions i dels elements annexos, amb execució de les obres o de les operacions necessàries als mencionats fins.  
Cosa que es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius al Servici Territorial d'Energia, Rambla Méndez Núñez, 41 d'Alacant (CP 03058), i presentar, en dos exemplars, en l'esmentat centre les al·legacions que consideren oportunes en el termini de vint dies a partir de l'endemà de la inserció d'este anunci. Una vegada transcorregut el mencionat termini sense realitzar al·legacions, se'l considerarà que està d'acord i perdrà el dret al tràmit corresponent. Això sense perjuí de la interposició dels recursos que procedisquen contra la resolució definitiva del procediment, en els terminis legalment i reglamentàriament establits.  
Alacant, 21 de setembre de 2009.- El cap del Servici Territorial d'Energia: Miguel García Mengual.  
Relació concreta i individualitzada de béns i drets afectats del projecte: Antena MOP 16 bar per al subministrament de gas natural al terme municipal del Pinós i les seues instal·lacions auxiliars, al terme municipal del Pinós (Alacant)  
Instal·lacions auxiliars  
  
Abreviatures utilitzades: Serv. m=servidumbre metres; Serv. m²= servitud metres quadrats; OT m² = ocupació temporal metres quadrats;   
Exp. m² = expropiació metres quadrats; PO = posició  
\* \* \* \* \*  
Relación concreta e individualizada de bienes y derechos afectados del proyecto: Antena MOP 16 bar para el suministro de gas natural al término municipal de Pinoso y sus instalaciones auxiliares, en el término municipal de Pinoso (Alicante)  
Instalaciones auxiliares  
  
Abreviaturas utilizadas: Serv. m.l.=Servidumbre metros lineales; Serv. m²= Servidumbre metros cuadrados; OT m² = Ocupación temporal metros cuadrados;   
Exp. m² = Expropiación metros cuadrados; PO = Posición